KOMENTE DHE REKOMANDIME
MBI RAPORTIN E MONITORIMIT PËR 4 MUJORIN E VITIT 2026  PËR MINISTRINË E BUJQËSISË DHE ZHVILLIMIT RURAL
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë vitit 2026, Ministria e Bujqësisë dhe Zhvillimit Rural ka ushtruar veprimtarinë e tij në zbatim të detyrimeve të ngarkuara sipas fushës së saj të përgjegjësisë për arritjen e qëllimit të politikave të secilit program.

Ministria e Bujqësisë dhe Zhvillimit Rural, për vitin 2026, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;

2. Programi “Siguria Ushqimore dhe Mbrojtja e Konsumatorit”;

3. Programi “Infrastruktura e Kullimit dhe Ujitjes”;

4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;

5. Programi “Këshillimi dhe Informacioni Bujqësor”;

6. Programi “Menaxhimi i Qëndrueshëm i Tokës Bujqësore”;

7. Programi “Mbështetja për Peshkimin”;

Programin “Planifikim, Menaxhim dhe Administrim”. Qëllimi i politikës së  programit është “Realizimi i politikave në sektorin e bujqësisë dhe zhvillimit rural në përputhje me standartet evropiane”. Objektivat e politikës së programit janë: “Rritja dhe zhvillimi i kapaciteteve planifikuese dhe menaxhuese, nëpërmjet programeve trajnuese dhe zhvilluese në respekt të parimit të barazisë gjinore; Auditimi i institucioneve në varësi të MBZHR-së mbështetur në praktikat më të mira ndërkombëtare”. Tregues performace në këtë program ka disa por ndër këto tregues veçojmë: “% e Rekomandimeve të zbatuara të auditimeve të kryera kundrejt totalit të rekomandimeve” e cila është arritur në vitin 2026 në masën 64 % nga 70% që synohej për tu arritur; “Standarde të politikave të fushës së ministrisë të hartuara kundrejt totalit të planifikuar në planin e akteve” e cila është arritur në masën 14% nga 40% të planifikuar; “Numri i politikave/masave të zbatuara çdo vit që adresojnë çështje të pabarazive gjinore në zonat rurale, bazuar në strategjinë GREAT” për këtë tregues ka realizim faktik për periudhën po aq sa planifikohet të zbatohet një masë për këtë vit. Objektivi tjetër i këtij programi është: “Auditimi i institucioneve në varësi të MBZHR-së mbështetur në praktikat më të mira ndërkombëtare” dhe tregues performace në këtë program ka “% e institucioneve të audituara në formë të plotë apo me plane tematike” 19% nga 100% që synohet. Në setin e anekseve duhet të plotësohen njësit matëse të treguesve.
Për arritjen e objektivave kryesor janë parashikuar disa produkte dhe projekte investime të cilat janë realizuar me një kosto faktike prej 137.1 milionë lekë. 
· Janë planifikuar 188 akte ligjore dhe nënligjore, sasia faktike e realizuar është 167 për këtë produkt për vitin 2026 dhe kosto faktik e realizimit është 114.2 milionë lekë; 
· Janë realizuar 81 trajnime për personelin nga 163 trajnime të planifikuara që priten të zhvillohen deri në fund të vitit me një kosto prej 4.6 milionë lekë; 
· Nuk janë kryer ende pagesat për kuotat ndërkombëtare nga 15 fatura që priten të likuidohehen për këtë vit. 

· Janë audituar 3 me kosto 1.3 milionë lekë nga 16 institucione varësie të planifikuara për vitin 2026. 
Programi “Siguria ushqimore dhe mbrojtja e konsumatorit”, Qëllimi i politikës së  programit: “Fuqizimi i sistemit të kontrollit dhe inspektimit, duke përfshirë të gjithë zinxhirin ushqimor nga ferma në tavolinë.” Tregues performace në këtë program ndër këto tregues veçojmë: “Numri i rasteve të sëmundshmërisë së njerëzve nga kafshët”, i cili ka realizim faktik të vendosur  në anekset shoqëruese prej 19 raste nga 15 të parashikuar për periudhë, duke qenë se raportohet  për 4 mujorin e parë vitit 2026 dhe ka tejkalim dukshëm nga plani vjetor. Për rrjedhojë nevojitet të sqarohet se përse ka ndodhur ky tejkalim që për 4 mujorin e parë dhe të korrigjohet plani rishikuar sipas pritshmërive reale; “Rritja e numrit të certifikatave të unifikuara për eksport”, i cili ka realizim faktik 5,819 nga 25,000 të planifikuara; “Numër gjobash të vendosura nga inspektimet në terren”,  i cili ka realizim faktik prej 126 nga 400 që planifikohet për vitin 2026; “Numër biznesesh të mbyllura për mosplotësimin e kushteve të sigurisë ushqimore”, i cili është raportuar sipas anekseve se ka qenë 24 nga 30 që planifikohet për vitin 2026. Të gjithë treguesit e këtij programi nuk kanë të përcaktuar njësitë matëse në kolonën përkatëse të anekseve dhe as nuk jepen shpjegime lidhur me arritjen e tyre në analizën narrative. 

Objektivat e politikës së programit janë: “Kontrolli dhe monitorimi i sëmundjeve infektive dhe zoonotike në kafshët e gjalla (ISUV dhe Agjencitë Rajonale të Shërbimit Veterinar dhe Mbrojtjes së Bimëve) dhe Forcimi i kontrollit të ushqimit, rritja e garancinë së konsumatorit për cilësinë, sigurinë dhe standartin.”  Me qëllim përmbushjen këtyre  objektivave për vitin 2026 u realizuan aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së. Janë shpenzuar rreth 671.5 milionë lekë për realizimin e produkteve të programit dhe konkretisht:
· 68,575 krerë kafshë janë vaksinuar kundër sëmundjes të plasjes, brucelozës dhe për tuberkulozin;

· Është kryer dëmshpërblimi i 21 fermerëve për 80 kafshë të ngordhura/eleminuara me një kosto faktike prej 16.9 milionë lekë; 

· 40,166 krerë gjedhë janë gjurmuar për sëmundjen e Brucelozës dhe sëmundjes së TBC, si dhe janë kryer rreth 6,765 kontrolle në fermat e kafshëve të gjalla, farmacitë veterinare, depot farmaceutike, si edhe produkteve bimore me një kosto faktike prej 304.2 milionë lekë;

· 7,450 analiza të kryera në kuadër të monitorimit të mbetjeve në kafshët e gjalla dhe molusqet bivale, ku përfshihen edhe 168 analiza të kryera jashtë vendit, me kosto faktike prej 92.9 milionë lekë;

· 15,228,114 certifikime për fidanë frutorë, perimor dhe fidanë dekorativ, si dhe janë testuar 69 varietete të reja, me një kosto faktike prej 11.5 milionë lekë;

· 31,372 inspektime në fushën e sigurisë ushqimore në të gjithë territorin e vendit me një kosto faktike prej 238.1 milionë lekë.

· Lidhur me këtë program konstatojmë se disa nga të dhënat e raportuar nuk janë të njëjta në anekset shoqëruese dhe analizën narrative, për shembull në relacion nr. i kafshëve të vaksinuara dhe gjurmuara, ndryshon (në relacion raportohet rreth 68,575 krerë ndërsa në aneks është 67,575).
Programi “Mbështetje për Peshkimin”. Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpërmjet forcimit të konkurrencës dhe luftës ndaj informalitetit. Në këtë program janë shpenzuar rreth 52.5 milionë lekë dhe ndër produktet me realizim faktik për 4 mujorin e vitit 2026 mund të përmendim: 
· Menaxhimi i porteve Shëngjin, Vlorë, Sarandë e Durrës dhe të tre ekonomive Zvezdë, Lin e Butrint të cilat janë realizuar me një kosto faktike prej 50.4 milionë lekë; 
· Janë kryer 433 kontrolle e inspektime nga 2,450 të planifikuara lidhur me zbatimin e kushteve të vendosua në lejen për ushtrimin e aktivitetit të peshkimit në dete dhe ujëra të brendshëm me një kosto faktike prej 1.1 milionë lekë. 
· Është bërë blerja e bazës materiale për procesin e ripopullimit me rasate për pasurimin e resurseve peshkore, rasate, ushqim rasati, gjrumbullim vezësh...etj me kosto faktike prej 906 mijë lekë. 
Programi “Menaxhimi i infrastrukturës së kullimit dhe ujitjes”.  Qëllimi i politikës së  programit është “Rritja e prodhimit bujqësor nëpërmjet plotësimit të vazhdueshëm të nevojave të fermerëve për ujë për ujitje, sigurimin e kullimit dhe zvogëlimin e rrezikut nga përmbytjet, nëpërmjet hartimit dhe zbatimit të politikave dhe kuadrit ligjor si dhe projekteve për rehabilitimin/ndërtimin, mirëmbajtjen dhe funksionimin e infrastrukturës së ujitjes, kullimit dhe mbrojtjes nga përmbytja.”. Treguesit e performancës në nivel qëllim janë: “Rritja e peshës së prodhimit bujqësor ndaj PBB” për këtë tregues nga ana e MBZHR nuk është raportuar asnjë informacion që lidhet me vlerat faktike të realizimit dhe synimit që pritej të realizohej në vitin 2026; “% e fermave që përfitojnë nga përmirësimi i infrastrukturës së ujitjes dhe kulluese ndaj totalit të fermave me sipërfaqe potencialisht të ujitshme” raportohet si tregues i realizuar 76% për vitin e kaluar por asnjë informacion nuk jepet lidhur me pritshmërit e vitit 2026.
Objektivat e politikës së programit janë përcaktuar: “Ofrimi i shërbimeve të qëndrueshme dhe të besueshme të ujitjes, nëpërmjet rehabilitimit dhe përmirësimit/mirëmbajtjes të sistemeve kryesore ujitëse; Ofrimi i shërbimeve të qëndrueshme dhe të besueshme të kullimit, nëpërmjet rehabilitimit dhe mirëmbajtjes ciklike të sistemeve kryesore kulluese me gravitet dhe ngritje mekanike (hidrovore); Struktura të mbrojtjes lumore dhe detare të përmirësuara (me siguri më të lartë, për minimizimin e rrezikut nga përmbytjet), të cilat gjithashtu nuk janë populluar  me informacionin e nevojshëm për të treguar pritshmërit për vitin 2026. Lidhur me produktet e realizuara me një kosto faktike prej 12.7  milionë lekë janë realizuar: 
· Është mundësuar mirëmbajtja dhe funksionimi i 21 kanaleve kryesorë ujitëse dhe veprave të marrjes së ujit në administrim të DUK-ve, që kanë furnizuar me ujë rrjetin e kanaleve sekondarë për ujitjen në rreth 100,000 ha;
· Janë mbajtur në funksion 27 hidrovore për kullimin dhe mbrojtjen nga përmbytja të 7,000 ha, nga 70,000 ha që synohet të arrihet për vitin 2026, me një kosto faktike rreth 208 milionë lekë;
 Lidhur me shpenzimet kapitale ende nuk ka realizim faktik pasi janë akoma ne fazën e miratimit dhe çeljes se fondeve.
Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”. Qëllimi i politikës së programit është zhvillimi i qëndrueshëm i bujqësisë dhe i zonave rurale, përmes promovimit të prodhimit të qëndrueshëm dhe të cilësisë së ushqimit nëpërmjet zhvillimit të një sektori konkurrues dhe inovativ agroushqimor, menaxhimit të qëndrueshëm të burimeve natyrore dhe marrjes së masave për zbutjen e efekteve negative, si pasojë e ndryshimeve klimatike, si dhe forcimit të strukturës social-ekonomike të zonave rurale. Nuk ka të përcaktuar tregues për performacën në nivel qëllimi por ka tregues performace në nivel objektivi, ndër to përmendim “Raporti i të punësuarve në bujqësi dhe agroturizëm” për 4 mujorin e parë të vitit 2026 rezulton se janë 432,049 nga 468,249 që janë parashikuar; “Raporti Import-Eksport i produkteve bujqësore (bujqësi dhe blegtori)” i cili ka realizmin faktik për periudhë 2.15 nga 1.5 që ka qenë vlera e synuar; “Raporti Import-Eksport i produkteve të agropërpunimit” i cili raportohet me realizim 4.77 nga 4.2 që ka qenë vlera e synuar. “Raporti i import eksport i bujqësisë ne total” rezultoi 3.06 nga 2.2 që synohet të arrihet. Lidhur me treguesit e performances në raportin narrativ të dërguar nga MBZHR nuk jepen interpretime për këto rezultate të arritura për vitin 2026 por këto të dhëna janë të evidentuara vetëm në anekset shoqëruese. Gjithashtu në këto anekse mungon njësia matëse dhe në disa raste bëhet i paqartë  leximi i rezultatit të objektivit, psh: “Eksporti i produkteve bujqësore dhe të agropërpunimit”, ka vlere faktike 18,003 nga 58,590 pa e identifikuar nëse janë raste eksportesh apo nr. produktesh që eksportohen apo çfarë identifikojnë.

Objektivat e vendosur në këtë program janë: “Promovimi i prodhimit të qëndrueshëm dhe cilësisë së ushqimit nëpërmjet zhvillimit të një sektori konkurrues dhe inovativ agroushqimor; Menaxhimi i qëndrueshëm i burimeve natyrore dhe marrja e masave për zbutjen e efekteve negative, si pasojë e ndryshimeve klimatike” dhe “Forcimi i strukturës social- ekonomike të zonave rurale”.
Përgjatë 4 mujorit të parë të vitit 2026 janë realizuar me një kosto faktike prej rreth 761.2 milionë lekë këto produkte që synojnë përmbushjen e qëllimit dhe objektivave të vendosura: 
· Miratimi i bazës ligjore për masat mbështetëse, të Programit të Bujqësisë dhe Zhvillimit Rural për vitin 2026, konkretisht VKM nr.205, datë 30.3.2026 dhe Udhëzimi i përbashkët i MBZHR dhe MF nr.8 datë 14.05.2026. 

· Gjatë 4 mujorit të parë 2026 ka vijuar procesi i aplikimit për skemat kombëtare, si dhe  për skemën e investime. Afati i aplikimit vazhdon deri në 26 qershor dhe nuk ka një evidencë se sa është numri i tyre deri tani;

· Për skemat kombëtare janë parashikuar rreth 3.1 miliardë lekë por ende nuk ka realizim faktik.

· Për skemën e investimeve me grante në ferma janë parashikuar 2 miliardë lekë por ende nuk ka realizim faktik.

· Është realizuar degustimi i rreth 20 mostrave të duhanit dhe 44 puro/duhan i grirë dhe cigare të gjeneratës së re me një kosto faktike prej 10.4 milionë lekë;

· Janë promovuar bizneset dhe produktet shqiptare në 5 aktivitete ndërkombëtare dhe një panair kombëtar me në kosto faktike prej 7.8 milionë lekë; 

· Është kryer 2 vrojtime statistikore për agroindustrinë me kosto faktike 13 milionë lekë;

Projektet e investimeve janë akoma në proces, nuk kanë filluar procedurat e tenderimit. Është kryer një pagesë për 20 subjekte nga 37 të listuara nga BE, për procedurat e written off në kuadër të programit IPARD II, për vitin 2026, bazuar në marrëveshjen përkatëse dhe manualet e procedurave.
Programi “Këshillimi dhe Informacioni Bujqësor”, përfshin financimin e aktivitetit të Qendrave të Transferimit të Teknologjive Bujqësore dhe Agjencive Rajonale të Ekstensionit  Bujqësor Realizimi faktik i fondeve në këtë program rezulton rreth 230.2 milionë lekë. Për këtë program janë planifikuar të jenë funksionale 16 Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre, gjatë 4 mujorit të vitit 2026 janë vënë në dispozicion teknologji/paketa teknologjike me elementë të përmirësuar për 8,000 fermerë nga 25,000 të planifikuar për të asistuar.; janë asistuar 6,085 nga 65,000 aplikantë të planifikuar për skemat mbështetëse kombëtare dhe IPARD, janë kontaktuar dhe ofruar shërbim ekstensioni për rritjen e njohurive dhe përmirësimin e shprehive praktike të 39,067 nga 90,000 fermerëve të planifikuar; 
Programi “Menaxhimi qëndrueshëm i tokës bujqësore”. Qëllimi i politikës së  programit: “Administrim i qëndrueshëm i tokës bujqësore nëpërmjet përmirësimit të vazhdueshëm të sistemit të informacionit dhe funksionimit të një kadastre toke të shumëllojshme” për 4 mujorin e parë të vitit 2026 synohet krijimi i Sistemit të Informacionit për Tokën (LIS) në rreth 15,500 ha tokë bujqësore në njësitë administrative Gjoricë dhe Shupenzë të qarkut Dibër, Qesarat të qarkut Gjirokastër, Lunik të qarkut Elbasan, Bërdicë, Rrethinat dhe Velipojë të qarkut Shkodër. Në kuadër të kësaj ka filluar përgatitja e planit dinamik për aktivitetet dhe është lidhur marrëveshja e bashkëpunimit me bashkitë Memaliaj dhe Bulqizë; Rikonicioni i zonave në njësinë administrative Qesarat të bashkisë Memaliaj; Përcaktimi i volumeve të punës të cilat do të kryhen në terren për njësitë administrative Qesarat të qarkut Gjirokastër, Gjoricë dhe Shupenzë të qarkut Dibër...etj.
II. Karakteristika kryesore të performancës së shpenzimeve
Në fund të 4 mujori të parë të vitit 2026 situata në lidhje me realizimin e shpenzimeve të buxhetit sipas programeve, krahasuar me planin fillesat dhe atë me ndryshime, paraqitet si më poshtë:

Planifikimi, Menaxhimi dhe Administrimi 495,123 598,316 4% 599,316 4% 1,000 137,092 6% 23% 23% 0% 23% 23% 0%

Ministria e Bujqësisë dhe Zhvillimit Rural përgjatë 4 mujorit të parë të vitit 2026 ka pasur një realizim të ulët në total ministrie prej 15 % e fondeve të akorduara krahasuar me buxhetin fillesatar dhe atë të ndryshuar. Për shpenzimet korrente situata e realizimit në total ministrie është 16% në raport me planin e rishikuar dhe po ashtu edhe në raport me planin fillestar. Ndërsa lidhur me shpenzimet kapitale situata e realizimit në total ministrie është 13% në raport me planin e rishikuar dhe po ashtu në krahasim me planin fillestar.

Lidhur me shpenzimet faktike të Ministrisë se Bujqësisë dhe Zhvillimit Rural, vëmë re se pjesa me e madhe e fondeve të akorduara referuar edhe planit fillestar dhe me ndryshime është në programin “Zhvillimi Rural duke mbësht. Prodh. Bujq, Blek, Agroind dhe Market” me rreth 7.6 miliardë lekë ndërsa fondet e realizuara janë rreth 761.2 milionë lekë, e ndjekur prej programit “Menaxhimi i infrastrukturës se kullimit dhe ujitjes” me 3.6 miliardë lekë dhe realizimi rreth 466.7 milionë lekë më pas nga “Siguria ushqimore dhe mbrojtja e konsumatorit” me rreth 2.9 miliard lekë buxhet dhe realizim rreth 777 milionë lekë ose ndryshe 32% e fondeve të akorduara.
Sikurse vihet re edhe në tabelën e mësipërme, struktura e shpenzimeve për çdo program kundrejt totalit, sipas planit fillestar, atij me ndryshime dhe realizimit faktik të 4 mujorit të parë të vitit 2026, rreth gjysma e buxhetit të kësaj ministrie është në programin Zhvillimi Rural dhe mbështetje për Prodhimin Bujqësor, Blegtoral dhe Agroindustrial” prej 47 % ndërsa realizimi i fondeve për periudhën është 31% në këtë program. Kjo i atribuohet fondeve në artikullin 606 të vendosura në dispozicion të skemave mbështetëse të fermerëve të cilat për vitin 2026 ishin rreth 3.1 miliard lekë për skemën mbështetëse kombëtare, rreth 2.5 miliard lekë për skemën e granteve për investime.
Realizmi i fondeve të MBZHR sipas klasifikimit ekonomik, struktura e shpërndarjes së tyre, si edhe ndryshimet në planin vjetor rezultojnë sipas tabelës së mëposhtme:

Në mijë lekë

Fakti 2025

(1) (3) (4) (5) (6) 7 (5-3) (8) (9) 11 ( 8/3) 11 ( 8/5)

Paga 3,033,346 3,339,028 21% 3,349,883 21% 10,855 1,057,494 44% 32% 32%

Sigurime Shoqërore 501,038 552,115 3% 553,928 3% 1,813 175,510 7% 32% 32%

Mallra dhe Shërbime të Tjera 2,045,064 1,916,991 12% 1,903,480 12% -13,511 488,867 20% 26% 26%

Transferta Korente të Brendshme 0 0 0% 0 0% 0 0 0% - -

Transferta Korente të Huaja 37,649 0 0% 0 0% 0 0 0% - -

Trans per Buxh. Fam. & Individ 5,555,180 5,149,720 32% 5,162,264 32% 12,544 1,967 0% 0% 0%

Totali Shpenzime Korrente 11,172,277 10,957,854 67% 10,969,554 67% 11,700 1,723,838 71% 16% 16%

Shpenzime Kapitale me financim te 

brendshem

3,043,383 3,884,841 24% 3,884,841 24% 0 700,874 29% 18% 18%

Shpenzime Kapitale me financim te huaj 620,588 1,407,746 9% 1,419,060 9% 11,314 37 0% 0% 0%

Totali Shpenzime Kapitale 3,662,790 5,292,587 33% 5,303,901 33% 11,314 700,911 29% 13% 13%

Gjithsej  Shpenzime Buxhetore  14,835,067 16,250,441 100% 16,273,455 100% 23,014 2,424,749 100% 15% 15%

Shpenzime nga te Ardhurat Jashte limitit  22,362 57,510 51,329 2,002

                             Totali                                                              

(

Korrente + Kapitale + Shpenz.nga te ardh.jashte 

limti)

14,857,430 16,307,951 16,324,784 2,426,751

Numri i punonjësve 2345 2610 2610 2610

Sikurse evidentohet edhe në tabelën e mësipërme 71% e shpenzimeve faktike të kësaj ministrie janë për shpenzimet korente (51% janë për shpenzimet e personelit dhe 20% për shpenzime të tjera operative dhe 29% janë për shpenzimet kapitale (të cilat janë me financim të brendshëm).
Lidhur me ndryshimet në planifikim për 4 mujorin e parë të vitit 2026, përfshirë këtu buxhetin fillestar, dhe buxhetin me ndryshimet e ndodhura gjatë periudhës raportuese rezulton se gjithsej shpenzimet buxhetore të MBZHR janë:

Shtuar në shpenzimet korente vlera prej 11.7 milionë lekë për Fondin e Veçantë të miratuar me shkresën nr.1726/1 Prot., datë 09.02.2026.
Shtuar në shpenzimet kapitale vlera prej rreth 11.3 milionë lekë për financimin e huaj në dy programe buxhetore. Konkretisht “Menaxhimi i infrastrukturës së kullimit dhe ujitjes” dhe “Këshillimi dhe Informacioni Bujqësor” me shkresën nr. 6739/1 Prot., datë 28.04.2026.
III.        Komente dhe rekomandime

· Konstatojmë se raporti i monitorimit për periudhën 4 mujore të vitit 2026 është dërguar në kohë por është paraqitur në MF në datën 10 Qershor. Raporti përmban një analizë narrative lidhur me ecurinë e realizimit të periudhës për secilin program që administron por që ka vend për përmirësime lidhur me analizën e treguesve kyç të performancës.
· MBZHR në këtë raport monitorimi ka përdorur anekset sipas formatit të AFMIS të përcaktuara në Udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore” për secilin nga programet që administron, konstatojmë se ka akoma produkte të cilat nuk janë të lidhura me qëllimin e politikës së programit dhe me objektivat e programit. 
· Për 4 mujorin e vitit 2026 është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi.  

· Nga MBZHR është bërë pjesë e raportit të dhëna për buxhetimin me bazë gjinore për ato programe që ka të tilla.

· Është evidentuar realizim në vlerë për të ardhurat dytësore dhe evidentohet edhe përdorimi i këtyre të ardhurave dytësore për periudhën raportuese.
· Mungojnë shpjegime për devijimet e kostove nga plani fillestar apo nga vitet paraardhëse (për ato raste që kanë ndryshime të konsiderueshme në vlerësimet e kostove për njësi për produktet).
· Nuk është paraqitur informacioni lidhur me numrin e punonjësve buxhetore të miratuar në Ligjin vjetor të Buxhetit si edhe detajimi sipas strukturave të miratuara si edhe numrit faktik të punonjësve për periudhën 2025.

· Së fundi, lidhur me përmirësimin e cilësisë së përmbajtjes së raportit të monitorimit rekomandojmë:

-Për treguesit e performancës në nivel qëllimi të shfaqura në aneksin 4 “Raporti i realizimit të treguesve të performancës së programit”, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën. Vërejmë që treguesit faktikë nuk janë plotësuar fare ose nuk janë plotësuar të barabartë me ato të planifikuar në disa nga programet.

-Për treguesit e performancës në nivel objektivi, rekomandojmë përcaktimin e njësisë matëse  në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën.

IV.  Publikimi. 
Raporti i monitorimit për 4 mujorin e vitit 2026 është publikuar në faqen zyrtare të Ministrisë së Bujqësisë dhe Zhvillimit Rural në linkun : https://www.bujqesia.gov.al/raport-vjetor-per-zbatimin-e-buxhetit-dhe-anekset/
